รัฐบาลไทย-ข่าวทำเนียบรัฐบาล- กระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๒๐/๒๕๖๔
วันอังคารที่ 8 มิถุนายน 2564
กระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๒๐/๒๕๖๔
กระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019
ในวันจันทร์ที่ ๗ มิถุนายน ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ นายนิยม เติมศรีสุข รองปลัดกระทรวงยุติธรรม เป็นประธานการประชุมติดตามการดําเนินงานตาม ๕ แผนงานการป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๒๐/๒๕๖๔ โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์ฯ พร้อมด้วย นายอายุตม์ สินธพพันธุ์ อธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมได้รับทราบรายงานสถานการณ์การแพร่ระบาดของโรคติดเชื้อไวรัสโควิด-19 ในเรือนจําและทัณฑสถาน พบว่า มีเรือนจํา/ทัณฑสถานที่ไม่พบการแพร่ระบาดคงที่ จํานวน ๑๒๖ แห่ง และพบการแพร่ระบาดจํานวน ๑๒ แห่งเท่าเดิม และยังคงเข้มมาตรการป้องกันเชื้อ คือ อย่าให้มีการนําเชื้อเข้า เร่งดําเนินการรักษาเพื่อลดอัตราการเสียชีวิต และระวังอย่าให้นําเชื้อจากเรือนจําที่พบการแพร่ระบาดออกภายนอก โดยเฉพาะการเร่งค้นหาและคัดแยกผู้ป่วยในเรือนจํา/ทัณฑสถานที่พบการแพร่ระบาด ซึ่งนอกจากจะช่วยให้ผู้ต้องขังได้รับการรักษาอย่างรวดเร็วแล้ว ยังสามารถคัดกรองผู้ที่ยังไม่ติดเชื้อ ให้ได้รับการจัดสรรวัคซีน ซึ่งจะช่วยลดการแพร่ระบาดภายในเรือนจําได้อีกทาง ในส่วนของกรมพินิจและคุ้มครองเด็กและเยาวชน วันนี้ไม่พบผู้ป่วยรายใหม่ มีสถานพินิจฯ และศูนย์ฝึกและอบรมฯ ที่ไม่พบการแพร่ระบาดของโรค (สถานพินิจฯ สีขาว) จํานวน ๑๖ แห่ง
สําหรับด้านการฉีดวัคซีน กรมราชทัณฑ์ ได้ดําเนินการฉีดวัคซีนในเรือนจํา/ทัณฑสถานไปแล้ว จํานวน ๙ แห่ง คือ เรือนจํากลางสมุทรปราการ ทัณฑสถานบําบัดพิเศษปทุมธานี เรือนจํากลางระยอง เรือนจํากลางนครปฐม เรือนจํากลางสุราษฎร์ธานี เรือนจําพิเศษพัทยา ทัณฑสถานโรงพยาบาลราชทัณฑ์ เรือนจําจังหวัดภูเก็ต และเรือนจําพิเศษมีนบุรี ซึ่งการดําเนินการที่ผ่านมาเป็นไปด้วยความเรียบร้อย
ส่วนการดําเนินการต่อจากนี้ ในระยะแรกจะเริ่มดําเนินการฉีดวัคซีนในผู้ต้องขัง ๙ กลุ่ม ที่เป็นกลุ่มเสี่ยงต่อการติดเชื้อมากที่สุด คือ ๑.กลุ่มเรือนจําสีขาวที่ไม่พบการระบาดในพื้นที่สีแดงเข้ม ได้แก่ เรือนจําจังหวัดปทุมธานี เรือนจําอําเภอธัญบุรี สถานกักขังกลางจังหวัดปทุมธานี เรือนจํากลางเพชรบุรี จะได้รับการจัดสรรวัคซีนครบตามจํานวนผู้ต้องขังทุกคน๒. เรือนจําสีขาวที่ไม่พบการระบาดในพื้นที่สีแดง จะดําเนินการฉีดให้แก่กลุ่มเป้าหมาย ได้แก่ ผู้ต้องขังกลุ่มเปราะบาง (ผู้ต้องขังสูงอายุ และผู้ต้องขังที่มีโรคประจําตัว) จํานวน ๑๙ แห่ง คือ ๑.เรือนจําจังหวัดตรัง ๒.ทัณฑสถานบําบัดพิเศษสงขลา ๓.เรือนจําจังหวัดพระนครศรีอยุธยา ๔.เรือนจําจังหวัดกาญจนบุรี ๕.ทัณฑสถานวัยหนุ่มนครศรีธรรมราช ๖.เรือนจําอําเภอนาทวี ๗.เรือนจํากลางยะลา ๘.เรือนจําอําเภอทุ่งสง ๙.เรือนจําจังหวัดสมุทรสาคร ๑๐.เรือนจํากลางเขาบิน ๑๑.เรือนจําจังหวัดระนอง ๑๒.ทัณฑสถานบําบัดพิเศษพระนครศรีอยุธยา ๑๓.เรือนจํากลางตาก ๑๔.เรือนจํากลางพระนครศรีอยุธยา ๑๕.ทัณฑสถานหญิงชลบุรี ๑๖.ทัณฑสถานวัยหนุ่มพระนครศรีอยุธยา ๑๗.ทัณฑสถานหญิงสงขลา ๑๘.เรือนจําอําเภอไชยา และ ๑๙.เรือนจําอําเภอปากพนังและกลุ่มที่ ๓. เรือนจําที่มีการแพร่ระบาดของเชื้อที่สามารถควบคุมสถานการณ์ได้แล้ว และมีผู้ต้องขังที่ไม่ติดเชื้อไวรัสโควิด-19 จากการยืนยันทางการแพทย์ จะได้รับการจัดสรรวัคซีนเพื่อฉีดให้กับผู้ต้องขังกลุ่มดังกล่าว ซึ่งวันนี้จะเริ่มจัดสรรวัคซีน ให้แก่ทัณฑสถานหญิงกลาง และจะพิจารณาจัดสรรเพิ่มเติมที่ทัณฑสถานหญิงธนบุรี รวมถึงเรือนจํากลางเชียงใหม่ ที่อยู่ระหว่างการยืนยันผู้ต้องขังที่ไม่ติดเชื้ออีกครั้ง